Waterpolo: Sliema jiddominaw għal kollox lil Exiles Minn Cristian Muscat – ritratt: Dominic Borg Sliema……………………… 16 Exiles………………………… 4 (4-2, 6-0, 1-2, 5-0) Sliema ftit li xejn tħabtu biex għelbu lill-ġirien Exi­les bl-iskor kbir ta' 16-4 f'partita li ħlief għat-tielet sessjoni huma kienu superjuri għal kollox. Għas-Sli­miżi spikka ferm Jerome Gabarretta li skorja ħames goals. Il-Blues ghamlu l-intenzjonijiet tagħhom ċari mal-ftuħ tal-logħba u rebħu l-ewwel sessjoni bl-iskor ta' 4-2 bil-goals jaslu minn Zach Mizzi, Liam Galea u Jerome Gabarretta (2) bit-tieni goal għalih jasal minn man-up wara li tkeċċa l-ve­teran Timmy Sullivan. Kurt Griscti u Mark Fenech wieġbu għal Exiles. Fit-tieni sessjoni Sliema komplew jiddominaw fejn skorjaw sitt goals mingħajr risposta. L-iskorers kienu Matthew Mifsud, Jerome Gabarretta (2) bl-ewwel goal għalih jasal minn man-up wara li tkeċċa Philip Paris u t-tieni minn penalty, il-captain Mark Meli ukoll minn sitwazzjoni ta' raġel iktar wara li din id-darba tkeċċa Max Aquilina, u Nicholas Bugelli (2) bit-tieni goal tiegħu jasal minn penalty. Fit-tielet sessjoni, Sliema naqqsu ritmu biex Exiles approfittaw billi rebħuha bil-punteġġ ta' 2-1. Filwaqt li Jerome Gabarretta skorja għal Sliema minn man-up wara li tkeċċa Kurt Griscti, Max Aquilina u Mark Fenech, minn man-up wara li tkeċċa Jamie Gambin, wieġbu għal Exi­les. Iżda fl-aħħar sessjoni Sliema għamlu reazzjoni u rebħuha bl-iskor ta' 5-0, bl-iskorers ikunu John Brownrigg (2) bl-ewwel goal tiegħu jasal minn man-up wara li tkeċċa Max Aquilina, Liam Galea ukoll minn man-up wara li din id-darba tkeċċa Mark Fenech, Zach Mizzi u Matthew Mifsud li wkoll niżżlu isimhom fuq il-lista tal-iskorers.